《行路难二首 其一》
南北朝·费昶

君不见长安客舍门。倡家少女名桃根。贫穷夜纺无灯烛。何言一朝奉至尊。

至尊离宫百馀处。千门万户不知曙。惟闻哑哑城上乌。玉阑金井牵辘轳。

丹梁翠柱飞流苏。香薪桂火炊雕胡。当年翻覆无常定。薄命为女何必粗。

作者简介：南朝梁江夏人。乡里称其才，善为乐府，又作鼓吹曲，梁武帝以为才意新拔，赐绢十匹。